Omkring ægløsning er der mest udflåd. Skeden er selvrensende, så det er ganske normalt at have en smule udflåd.
Unormalt udflåd kan være større mængder og ændringer i konsistens og farve: Candida albicans: Ofte hvidt grynet udflåd, men tørre slimhinder. Stærk kløe kan forekomme. Næsten lugtfri.
Læs mere om Candida albicans. Trichomonas (protozo, der medfører kønssygdom): Infektionen, der rammer kvinder, forårsager kraftigt, ildelugtende, gul-grønt udflåd og kløe. Mikroorganismen er sejlivet og kan overleve i et håndklæde. Din sexpartner bør behandles samtidig. Bakterier: Gulligt udflåd, eventuelt iblandet blod, og beskeden kløe. Gå til lægen ved mistanke om kønssygdom, hvis udflådet bliver blodigt, mørkt og ildelugtende, og ved feber og smerter i underlivet.